Първи парад на ретро автомобили се организира в Кубрат : Блог Сеслав
Автомобилите, които ще могат да се видят на парада са на повече от 30 години и са от почти всички по-известни западни марки, каза Антонова.
Сборният пункт на участниците е на пл. „Възраждане". В часовете между 12.00 и 12.30 часа ретро автомобилите ще дефилират по централната част на града с пилотна полицейска кола.
Маршрутът, по който ще преминат е пл.”Възраждане”, Общината, Църквата, по ул.Иван Асен ІІ край полицията, на кръстовището с „8-ми март” посока Козирката – ул.Хан Крум”, на кръстовище до „Пацони” по ул.”Цар Освободител”, кръстовището с „Н.Вапцаров „ посока Автогара.
След това ще се установят на пл.”Възраждане”, където от 13 часа ще бъде даден официално старт на събитието. Приветствие към участниците и гостите на автомобилното шоу ще отправи кметът на общината инж. Бюрхан Исмаилов. Любителите на класическите возила ще имат възможност да разгледат и да се снимат с уникалните коли.
Половин час по-късно започва игра с публиката, преглед на автомобилите от жури, гласуване за награда на публиката и др. Награждаването на участниците в отделните категории и обявяването на наградата на публиката е от 15 часа. Един от гласувалите за победителя зрители ще спечели возене в съответния автомобил.
"Идеята ни е този парад да стане традиционен и да обедини колекционери и реставратори на стари автомобили", каза изпълнителният секретар на Авто - мото ретро клуб „Хан Кубрат” .
За доброто настроените на участниците и гостите ще се грижат рок група OLD GUNS от Русе и деца от детската музикална школа към читалището в града. Ще има и много изненади за участници и публика.